Μια  σωστή  ενέργεια 


Ο  Νεοκυπριακός  Σύνδεσμος  χαιρετίζει  την  απόφαση  του  Υπουργικού 
Συμβουλίου  για  την  εισαγωγή  νομοθεσίας  η  οποία  θα  επιτρέπει  τον  πολιτικό 
γάμο  μεταξύ  των  Κυπρίων  πολιτών,  ανεξαρτήτως  θρησκείας  και  εθνικής 
καταγωγής. 

Η  νομοθεσία  αυτή  θα  νομιμοποιήσει  μικτούς  γόμους  Ελληνοκυπρίων 
και  Τουρκοκυπρίων,  χωρίς  να  χρειάζεται  ο  ένας  να  υιοθετεί  του  άλλου  τη 
θρησκεία,  λύνοντας  μ  αυτό  τον  τρόπο  ένα  ζήτημα  με  σοβαρές  πολιτικές 
διαστάσεις,  αφού  δεν  φαίνεται  να  υπάρχει  άλλη  χώρα  στην  οποία  οι  πολίτες 
να  μην  είχαν  το  βασικό  και  στοιχειώδες  δικαίωμα  να  παντρεύονται  μεταξύ 
τους. 


Ακόμα  η  νέα  νομοθεσία  θα  αποκαταστήσει  την  αρχή  της  ισοπολιτείας 
και  τα  ανθρώπινα  δικαιώματα  για  όλους  τους  πολίτες  της  Κυπριακής 
Δημοκρατίας,  αίροντας  έτσι  την  οποιαδήποτε  ασυνέπεια  και  αντινομία  με  τις 
συμβάσεις  ανθρωπίνων  δικαιωμάτων  που  έχει  προσυπογράψει  και  κυρώσει  η 
Κυπριακή  Δημοκρατία,  συμμορφούμενη  ταυτόχρονα  με  τις  απαιτήσεις  της 
Ε.Ε. 


Τέλος  δίνει  το  μήνυμα  προς  τους  Τ/κους  ότι  η  Κυπριακή  Δημοκρατία 
υπάρχει  και  γι'αυτούς  και  το  σημαντικότερο  ότι,  ανεξάρτητα  από  την 
οποιαδήποτε  λύση,  θα  πρέπει  να  υπάρξει  μια  ανασύνθεση  της  κυπριακής 
κοινωνίας  σε  μια  σύγχρονη  βάση,  μακριά  από  οποιουσδήποτε  θρησκευτικούς 
ή  φυλετικούς  διαχωρισμούς. 

Ο  Νεοκυπριακός  Σύνδεσμος  προσδοκεί  ότι,  το  νομοθετικό  σώμα  στο 
οποίο  έχει  κατατεθεί  σχετική  πρόταση,  θα  προχωρήσει  το  συντομότερο 
δυνατό  στη  ψήφιση  σε  νόμο  του  κυβερνητικού  νομοσχεδίου. 

